Legal Document

Category: 11

Text:
12. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 750 της 13/21 Ιαν. 1966 (ΦΕΚ  Β' 23) Περί καταβολής και αποδόσεως του φόρου επί μεταβιβάσεως ονομαστικών μετοχών, των κατά τας διατάξεις του άρθρ. 13 του Νόμ. 4459/65 ανωνύμων εταιρειών. Έχοντες υπ' όψιν τας διατάξεις της παρ. 5 του άρθρ. 13 του Νόμ. 4459/65 "περί τροποποιήσεως των διατάξεων "περί φορολογίας μεταβιβάσεως ακινήτων και επιβολής φόρου επί του αυτομάτου υπερτιμήματος οικοπέδων και άλλων τινών διατάξεων", αποφασίζομεν: 1)Δι' έκάστην εξ επαχθούς αιτίας μεταβίβασιν των κατά την παρ. 1 του άρθρ. 13 του Νόμ. 4459/65 ονομαστικών μετοχών των εμπιπτουσών εις την διάταξιν ταύτην εταιρειών εκδίδεται έγγραφον μεταβιβάσεως, το οποίον περιλαμβάνει. α)Το ονοματεπώνυμον, το επάγγελμα και την διεύθυνσιν των συμβαλλομένων, β)την επωνυμίαν της εταιρείας και την έδραν της, γ)την σειράν και τον αύξοντα αριθμόν των μετοχών, δ)τον αριθμόν των μετοχών και την ονομαστικήν αξίαν, ε)την αιτίαν μεταβιβάσεως και την τιμήν πωλήσεως, ς)τον αριθμόν των προσηρτημένων μερισματοαποδείξεων, ζ)τον τόπον και ημερομηνίαν μεταβιβάσεως, η)το ονοματεπώνυμον, επάγγελμα και διεύθυνσιν του πληρεξουσίου αν η μεταβίβασις ενεργείται υπό τρίτου, θ)το τριπλότυπον καταβολής του φόρου μεταβιβάσεως και το ποσόν του καταβληθέντος φόρου. 2)Το ως άνω έγγραφον μεταβιβάσεως, αν η μεταβίβασις γίνεται εν τη περιφέρεια της τέως Διοικήσεως Πρωτευούσης καταρτίζεται υπό Χρηματιστού ή Συμβολαιογράφου, εις τας λοιπάς δε περιφερείας πάντοτε υπό συμβολαιογράφου. Προκειμένου περί εισηγμένων εις το Χρηματιστήριον μετοχών των κατά τα άνω εταιρειών, εφαρμόζεται η διαδικασία μεταβιβάσεως του άρθρ. 5 του Ν.Δ. 3330/55. Υπό του καταρτίζοντος το έγγραφον μεταβιβάσεως των μετοχών αποστέλλεται:α)Αντίγραφον εις την Ανώνυμον Εταιρείαν, βάσει, του οποίου ενεργείται η σχετική μεταβολή εις το βιβλίον μετοχών και β)αντίγραφον εις την Μηχανογραφικήν Υπηρεσίας Φορολογίας, των μεταβιβασθεισών κατά τον προηγούμενον μήνα ονομαστικών μετοχών. 3)Διά την καταβολήν του επιβαλλομένου δια της παρ. 5 του άρθρ. 13 του Νόμ. 4459/65 εκ 5% φόρου, επί μεταβιβάσεως εξ επαχθούς αιτίας ονομαστικών μετοχών, επιδίδεται δήλωσις, κατά τα επί μεταβιβάσεως ακινήτων οριζόμενα. Αρμόδιος Οικονομικός ΄Εφορος δια την παραλαβήν και έλεγχον των ως άνω δηλώσεων είναι ο Οικονομικός Εφορος της έδρας των ανωνύμων εταιρειών, ων μεταβιβάζονται αι μετοχαί. Ειδικώς δια τας ανωνύμους εταιρείας, ων η έδρα είναι αι Αθήναι ή ο Πειραιεύς αρμόδιος Οικονομικός Έφορος είναι αντιστοίχως ο Οικονομικός Έφορος Φορολογίας Ανωνύμων Εταιρειών Αθηνών ή Πειραιώς, δια δε  (Αντί για τη σελ. 58, 01(α) Σελ. 58,01(β) Τεύχος  697–Σελ. 15 Μετατροπή μετοχών σε ονομαστικές 12.Α.δ.12 τας ανωνύμους εταιρείας ων η έδρα είναι η Θεσσαλονίκη, αρμόδιος Οικονομικός Έφορος είναι ο Β' Οικονομικός ΄Εφορος Θεσσαλονίκης. Επί μεταβιβάσεως μετοχών εκτός της έδρας της εταιρείας, αι επιδιδόμεναι δηλώσεις θα παραλαμβάνωνται υπό του Οικονομικού Εφόρου του τόπου συναλλαγής, μερίμνη του οποίου θα διαβιβάζωνται εις τον αρμόδιον κατά τα άνω Οικονομικόν Έφορον. Αρμόδια ταμεία δια την βεβαίωσιν του εσόδου εκ της μεταβιβάσεως των ονομαστικών μετοχών είναι τα αντίστοιχα τοιαύτα της έδρας των ανωνύμων εταιρειών, ων μεταβιβάζονται αι μετοχαί. Ειδικώς δια τας Αθήνας, Πειραιά και Θεσσαλονίκην τα αντίστοιχα Ταμεία Εισπράξεων των αρμοδίων δια την παραλαβήν των επιδιδομένων δηλώσεων Οικονομικών Εφοριών. Ο εισπραττόμενος φόρος θα βεβαιούται κατά τα ισχύοντα επί βεβαιώσεως δημοσίων εσόδων και θα φέρεται ως έσοδον του κρατικού προϋπολογισμού.